Pagrybis

Pagrybis – kaimas Šilalės rajono savivaldybėje, 4 km į pietus nuo Kaltinėnų, kairiajame Akmenos krante, prie jos intako Grybupio žiočių (upelis ir davė kaimui pavadinimą). Yra biblioteka. Kaime stūkso taisyklingo kūgio formos Pagrybio piliakalnis, vadinamas ir Skuburkalniu ar Skuburlės vardu. Nuo piliakalnio, šiaurės pusėn plyti kelių kilometrų skersmens duburys, jame telkšojo ežeras, kuris nuseko, kai Akmena savo vaga išrausė protaką. Ežero dugne dar ir dabar randama gintarų. Pagrybio kapinynas.

Istorija 

Pagrybyje 1980–1982 m. vyko archeologiniai kasinėjimai kapinyne, jame rasta virš dviejų šimtų V–VI a. kapų su gausiomis įkapėmis, taip pat VII–XIII a. radinių. 1562 metų Karšuvos valsčiaus inventoriuje nurodoma, jog čia gyvena Žemaitijos vyskupo pavaldiniai, tačiau pats Pagrybis neminimas. Tik 1578 metais, Raseinių žemės teismo akte pirmą kartą paminimas kaimo vardas. 1662 metais kaime buvo 8, 1778 – 10 kiemų. 1923 metais kaime surašyti 75 gyventojai.

Sovietmečiu prie Pagrybio buvo prijungti Paskuburlio ir Pakaltenio kaimai, tada jis tapo kolūkio centru.

Gyventojai

Galerija

Šaltiniai 

Šilalės rajono savivaldybės gyvenvietės